ᱥᱤ. ᱯᱤ. ᱨᱟᱫᱷᱟᱠᱨᱤᱥᱱᱚᱱ

ᱥᱤ. ᱯᱤ. ᱨᱟᱫᱷᱟᱠᱨᱤᱥᱱᱚᱱ ᱫᱚ (ᱡᱟᱱᱟᱢ ᱢᱟᱦᱟᱸ ᱔ ᱢᱮ ᱑᱙᱕᱗) ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽ ᱟᱹᱨᱤ ᱠᱟᱱᱟᱭ ᱡᱟᱦᱟᱸᱭ ᱫᱚ ᱡᱩᱞᱟᱭ ᱒᱐᱒᱔ ᱠᱷᱚᱱ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱒᱔ ᱟᱹᱱᱤᱡ ᱟᱨ ᱱᱤᱛᱚᱜᱤᱡ ᱯᱚᱱᱚᱛ ᱜᱚᱢᱠᱮ ᱠᱟᱱᱟᱭ ᱾ ᱱᱩᱭ ᱫᱚ ᱯᱷᱮᱵᱽᱨᱩᱣᱟᱨᱤ ᱒᱐᱒᱓ ᱠᱷᱚᱱ ᱡᱩᱞᱟᱭ ᱒᱐᱒᱔ ᱫᱷᱟᱹᱨᱤᱡ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱟᱨ ᱢᱟᱨᱪ ᱒᱐᱒᱔ ᱠᱷᱚᱱ ᱡᱩᱞᱟᱭ ᱒᱐᱒᱔ ᱫᱷᱟᱹᱨᱤᱡ ᱛᱮᱞᱮᱝᱜᱟᱱᱟ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱟᱨ ᱯᱩᱰᱩᱪᱮᱨᱤ ᱨᱤᱱᱤᱡ ᱡᱚᱜᱚ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾ ᱱᱩᱭ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ (ᱵᱤ.ᱡᱮ.ᱯᱤ.) ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱛᱟᱢᱤᱞᱱᱟᱰᱩ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱢᱟᱨᱮ ᱯᱚᱱᱚᱛ ᱯᱟᱨᱥᱮᱛ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾ ᱱᱤᱛᱚᱜ ᱫᱷᱟᱹᱨᱤᱡ ᱛᱮ ᱱᱩᱭ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱠᱟᱹᱢᱤᱭᱟᱹ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱟᱨ ᱩᱱᱤᱫᱚ ᱠᱮᱨᱟᱞ ᱵᱤ.ᱡᱮ.ᱯᱤ. ᱯᱨᱚᱵᱷᱟᱨᱤ (ᱤᱱ ᱪᱟᱨᱡᱽ) ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾ ᱯᱟᱨᱴᱤ ᱦᱟᱭ ᱠᱚᱢᱟᱱᱰ ᱞᱮᱠᱟᱛᱮ ᱱᱩᱭ ᱫᱚ ᱒᱐᱑᱖ ᱠᱷᱚᱱ ᱒᱐᱑᱙ ᱫᱷᱟᱹᱨᱤᱡ ᱵᱷᱟᱨᱚᱛ ᱡᱟᱠᱟᱛ ᱠᱚᱭᱟᱨ ᱵᱳᱨᱰ ᱨᱤᱱᱤᱡ ᱯᱟᱨᱥᱮᱛᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱫᱚ ᱢᱤᱠᱨᱚ, ᱦᱩᱰᱤᱧ ᱟᱨ ᱛᱟᱱᱟᱞᱟ ᱮᱱᱴᱟᱨᱯᱨᱟᱭᱤᱥ ᱢᱚᱱᱛᱨᱤ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟᱭ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
ᱨᱟᱫᱷᱟᱠᱨᱤᱥᱱᱚᱱ ᱫᱚ ᱞᱳᱠᱥᱚᱵᱷᱟ ᱨᱮ ᱵᱟᱨ ᱫᱷᱟᱹᱣ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱑᱙᱙᱘ ᱥᱟᱞ ᱨᱮ ᱠᱚᱭᱟᱢᱵᱟᱴᱩᱨ ᱵᱚᱢ ᱫᱷᱟᱢᱟᱠᱚ ᱛᱟᱭᱚᱢ ᱑᱙᱙᱘ ᱟᱨ ᱑᱙᱙᱙ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱩᱱᱤᱫᱚ ᱵᱤ.ᱡᱮ.ᱯᱤ ᱭᱟᱜ ᱴᱤᱠᱮᱴ ᱨᱮ ᱡᱤᱛᱠᱟᱹᱨᱮᱱᱟ ᱾

ᱨᱟᱫᱷᱟᱠᱨᱤᱥᱱᱚᱱ ᱫᱚ ᱑᱙᱙᱘ ᱥᱟᱞ ᱨᱮ ᱑᱕᱐,᱐᱐᱐ ᱠᱷᱚᱱ ᱰᱮᱦᱮᱨ ᱵᱷᱚᱴ ᱛᱮ ᱡᱤᱛᱠᱟᱹᱨᱮᱱᱟ ᱟᱨ ᱑᱙᱙᱙ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱕᱕,᱐᱐᱐ ᱵᱷᱚᱴ ᱛᱮ ᱡᱤᱛᱠᱟᱹᱨᱮᱱᱟ ᱾

᱑᱙᱙᱙ ᱥᱟᱞ ᱨᱮ, ᱩᱱᱤᱫᱚ ᱢᱮᱱ ᱠᱮᱜᱼᱟ ᱡᱮ ᱠᱚᱭᱟᱢᱵᱟᱴᱩᱨ ᱨᱮᱱᱟᱜ ᱵᱷᱚᱴ ᱫᱚ ᱵᱤ.ᱡᱮ.ᱯᱤ ᱵᱷᱚᱴ ᱮᱢᱚᱜ ᱞᱟᱹᱜᱤᱫ ᱛᱮ ᱢᱟᱱᱟᱣ ᱨᱮᱱᱟᱜ ᱞᱟᱹᱠᱛᱤ ᱵᱟᱹᱱᱩᱜᱼᱟ ᱾

ᱵᱟᱪᱷᱱᱟᱣ ᱫᱮᱠᱷᱟᱣ

ᱵᱟᱦᱨᱮ ᱡᱚᱱᱚᱲ
ᱥᱤᱧᱚᱛᱤᱭᱟᱹ ᱥᱚᱸᱥᱚᱫᱟᱜ ᱣᱮᱵᱥᱟᱭᱤᱴ ᱨᱮ ᱟᱹᱢᱟᱹᱞᱮᱛ ᱡᱤᱭᱚᱱ ᱜᱟᱨ ᱪᱤᱛᱟᱹᱨ (᱑᱒ ᱟᱱᱟᱜ ᱞᱳᱠᱥᱚᱵᱷᱟ)
ᱥᱤᱧᱚᱛᱤᱭᱟᱹ ᱥᱚᱸᱥᱚᱫᱟᱜ ᱣᱮᱵᱥᱟᱭᱤᱴ ᱨᱮ ᱟᱹᱢᱟᱹᱞᱮᱛ ᱡᱤᱭᱚᱱ ᱜᱟᱨ ᱪᱤᱛᱟᱹᱨ (᱑᱓ ᱟᱱᱟᱜ ᱞᱳᱠᱥᱚᱵᱷᱟ)

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱠᱚ ᱑᱙᱙᱙–᱒᱐᱐᱔
ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱠᱚ ᱑᱙᱙᱘–᱑᱙᱙᱙
ᱛᱷᱚᱠ:ᱠᱚᱭᱟᱢᱵᱟᱴᱩᱨ ᱨᱤᱱ ᱨᱟᱡᱽᱟᱹᱨᱤ ᱠᱚ
ᱛᱷᱚᱠ:᱑᱙᱕᱗ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱤᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱ ᱨᱟᱡᱽ ᱟᱹᱨᱤ ᱠᱚ